N á v r h

Komuniké

      Vláda Slovenskej republiky na zasadnutí dňa ...............2006 prerokovala a schválila „Návrh koncepcie vytvorenia siete jednotných kontaktných miest na Slovensku“ 

      Obsah materiálu navrhuje spôsob zakladania a fungovania siete jednotných kontaktných miest (ďalej JKM) v Slovenskej republike, v zmysle „Návrhu smernice Európskeho parlamentu a Rady o službách na vnútornom trhu“, z ktorej vyplýva povinnosť pre všetky členské štáty EÚ založiť do konca roku 2008 sieť jednotných kontaktných miest. 

      Cieľom vytvorenia siete je zjednodušiť a zefektívniť administratívne postupy pri začatí podnikania, ale aj počas jeho trvania, zjednotením postupov, odstránením všetkých diskriminačných bariér a sústredením vybavenia čo najväčšieho počtu formalít pre podnikanie do jedného centra. JKM majú zjednodušiť prístup na trh nielen domácim podnikateľom, ale aj  občanom z iných členských štátov, ktorí majú záujem sa etablovať, založiť si podnik, zriadiť prevádzku  v inom členskom štáte.